
Beszámoló
a Dr. Romics László Egészségügyi Intézmény
2021. évi tevékenységéről









Bevezetés 

Jelen beszámoló intézményünk 2021.évi gazdálkodását és szakmai tevékenységét foglalja össze.

A Dr. Romics László Egészségügyi Intézmény ellátási területén a járóbeteg szakellátási, gondozói valamint a területi – és iskolavédőnői feladatokat látja el. Fenti járóbeteg tevékenységek mellett egynapos sebészeti részleget működtet, így Érd és térsége egészségügyi ellátásában komplex és központi szerepet játszik.

Működésünk alapját Érd Megyei Jogú Város fenntartói státusza mellett a Nemzeti Egészségbiztosítási Alapkezelővel (NEAK, korábban OEP) kötött finanszírozási szerződés és az ÁNTSZ által kiadott működési engedélyünk jelenti.

Intézményünk feladatainak ellátásához és működéséhez szükséges anyagi és tárgyi feltételek 2021. évben biztosítottak voltak.

Intézményünk járóbeteg szakellátási kapacitása (az u.n óraszám) 2021. február 1-től befogadott többletkapacitásnak köszönhetően változott, részletesen:

	
	Szakorvosi óraszám
	Nem szakorvosi óraszám

	OEP finanszírozott szakrendelés
	1 224
	476

	OEP finanszírozott gondozói
	172
	0

	Nem OEP Finanszírozott
	86
	30

	Összesen
	1 482
	471



(Részletesebben lásd 1. sz. melléklet)

Intézményünk fekvőbeteg (esetünkben egynapos sebészet) kapacitása 8 ágy, engedélyünk az alábbi szakmák keretében elvégzett beavatkozásokra szól: szemészet, sebészet, fül-orr-gégészet, ortopédia, nőgyógyászat, urológia.

Alapellátás területén „kapacitásunk” 24 fő területi védőnő és 6 fő iskola védőnő. (A megnövekedett gyermekszám miatt a területi védőnői körzetek száma - fenntartói engedéllyel - 2020. január 1-től 21-re, 2021. szeptembertől 24-re növekedett. Az iskolavédőnői körzetek számának bővítése 2022-ben válik elkerülhetetlenné)


Finanszírozási környezet

A korábbi évektől eltérően a járóbeteg szakellátás területén jelentett teljesítményünk az éves TVK (teljesítmény volumen korlát) mértékét – némileg egyszerűsítve a NEAK által finanszírozott ellátások számát – nem haladta meg.
2021. finanszírozási évben a járóbeteg szakellátások után a NEAK-nak jelentett pont 347 562 917, míg intézményünk TÉK-je (tervezett éves keret) 409 676 177 pont volt (84,84 %-os teljesítés), így teljesítményfinanszírozás esetén is a NEAK a járóbeteg ellátást végig 1,98 Ft/pont értéken finanszírozta volna, de 2021. folyamán a NEAK  átlagfinanszírozást alkalmazott.
Teljesítményfinanszírozás esetén a NEAK a járóbeteg ellátást a TVK (TÉK) erejéig 1,98 Ft/pont értéken finanszírozza, a TVK feletti pontszámok 100-110 % közötti részét 30 %-on (59,4 fillér), 110-120% között pedig 20 %-on (39,6 fillér). 

Az egynapos sebészet TVK-ja 1135 súlyszám volt. A NEAK teljesítményfinanszírozás esetén 198.000,- forint/pont értéken finanszíroz (egynapos sebészet esetén nincs degresszió, TVK-n felüli teljesítményre nincs finanszírozás), de szintén egész évben átlagfinanszírozás volt érvényben. 

2021.március 1-től hatályos, új jogállásra (ESZJ) vonatkozó jogszabályok, az ezzel összefüggésben életbe lépett orvosi bértábla alaposan felforgatták az egészségügyi szférát és annak mozgató rugóit.
Intézményünk engedélyezett létszáma változatlanul 231,2 fő. 
Míg a szakdolgozók tekintetében ez nagyrészt teljes munkaidős kollegák ESZJ szerinti foglalkoztatását fedi, addig az orvosok esetében a részmunkaidős foglalkoztatás a jellemző, heti 1-3 alkalommal történő rendeléssel. Teljes munkaidős orvosi létszámunk csupán 11 fő, a részállású orvosok száma 54 fő.

Járóbeteg szakellátás volumene 
(részletes adatok a 2. számú mellékletben)

A járóbeteg szakellátás keretében 246,5 ezer orvos-beteg találkozás történt, mely ugyan 15 %-kal magasabb, mint az előző évi adat, de még mindig cca 14 %-al alacsonyabb, mint az a 2019-es „békeévben” volt. A területen kívüli betegek ellátását minden továbbra is szigorú kontroll alá vesszük, ezzel is több teret adva az érdi és érd környéki betegeknek. Sajnos az előjegyzési idő több rendelésnél még így is rendkívül hosszú.

Mammográfiai szűrés 
2021-ben folytatódott az ÁNTSZ által koordinált emlőszűrés. A megjelenési arány 40,1 % volt. (2020. évi 36,9 %; 2019. évi 38 %; 2018.évi 31 %) 478 főt hívtunk vissza, 15 esetben diagnosztizáltunk panaszmentes hölgyeknél rosszindulatú melldaganatot. 


Egynapos sebészet 
Az egynapos sebészetünk 2021. folyamán a pandémia miatt nem működhetett teljes kapacitással, így a TVK-val vagy korábbi évekkel történő SZÁMSZAKI összehasonlításnak nincs sok értelme. 
A műtétek között jelenleg is a legnagyobb hányadot továbbra is a szemészeti műtétek teszik ki 
(61 %). A második legjelentősebb csoport az ortopédia/kézsebészet (23 %) a maradék (10% és 6%-al) az általános sebészeti és a fül-orr-gégészeti profil között oszlott meg. 

Védőnői szolgálat 
Intézményünk részeként működik a védőnői szolgálat, mely tevékenységét az alábbi számok jellemzik:
Városunkban 2021ben 774 gyermek született., 30 babával több , mint az előző évben (2019.évi adat: 696 ; 2020 év: 774 ) Halvaszülés, csecsemőhalálozás nem volt.   Koraszülöttek száma 51 fő (6,4%). A védőnők hatékony felvilágosító munkájának köszönhetően országos viszonylatban is kiemelkedő városunkban a szoptatási arány. Az újszülöttek 63 %-át 3 hónapig kizárólag anyatejjel táplálják, de 12 hónapos kor után is több, mint 43 %-ban jelen van még a szoptatás.
A területi védőnők által végzett státusvizsgálatok rendben megtörténtek, az 1 éves kor alatt 99.8 %-ban, a 6 évesek körében 98,4 %-ban teljesült. 
Érden 6 főállású iskolavédőnő dolgozik.
A 2020/2021-es tanévben 6217 általános és középiskolás gyermeket láttak el.
Közülük védőnői szűrésre kötelezettek száma 2963 fő. A pandémiás helyzetben 83%-nál megtörtént a szűrővizsgálat (2465 fő).
Védőoltások 99,8%-ban teljesültek. 2728 oltandó/ 2722 oltott. Az elmaradásokat a következő tanév 
elején már pótolták is.
A tanév során sikerült 129 egészségnevelő foglalkozást tartani a 10 iskolában, a foglalkozásokon résztvevők száma 2721volt.
A nyári városi napközis táborban 8 héten keresztül, hetenként 2-2 iskolavédőnő egészségügyi, elsősegély és egészségnevelési feladatokat látott el. 

Higiénia
2020-évben Infekciókontroll kézikönyv kiadásra került, abban foglaltak útmutatása szerint végzik a dolgozók a szakmai munkát.
Személyi feltételek: 
Czabai Balázsné 		közegészségügyi- járványügyi felügyelő

Megelőző járványügyi tevékenység
SARS COV-2 pandémia miatt kiadott, aktuálisan megjelenő eljárásrendek alapján hoztuk meg a megelőző intézkedéseket.
A szakrendelő bejáratánál kötelező az alkoholos kézfertőtlenítés belépéskor.
A dolgozók részére biztosított az előírt védőruha, védőeszköz.
A COVID pozitív dolgozók jelentése megtörtént, a hatóság határozata alapján karanténba kerültek.
A dolgozók COVID védőoltása megtörtént. (3.oltás)
Kézhigiéne:
A kézfertőtlenítéshez szükséges karos adagolók minden előirt területen, vizsgálókban, biztosítva vannak. A kézfertőtlenítés jelentőségére folyamatosan felhívjuk a dolgozók figyelmét  és ez irányba rendszeresen oktatásokat tartunk, a kézfertőtlenítés pontos technikájának és jelentőségének megismertetésére.
Fertőtlenítési gyakorlat: 
A Higiénés szabályzatban előírt fertőtlenítési eljárásokat, valamint a sterilanyag- és eszköz ellátásának rendszerét felügyeljük, működtetjük.
Minden egység részére megfelelő mennyiségű fertőtlenítőszert biztosít az intézet, fertőtlenítőszer lista alapján.

Szakrendelések higiénés ellenőrzése:
A szakrendelések a higiénés elvárásoknak megfelelnek.
A szakrendelések új berendezést, új eszközöket kaptak. A burkolatok jól tisztíthatók, fertőtleníthetők.

Higiénés ellenőrzés 15 alkalommal történt, 1 utóellenőrzés. (A hig.ellenőrzések száma az elmúlt évekhez képest csökkent, mivel a járvány idején a szakrendelések egy része szünetelt.)
Az észlelt eltérések lejegyzése jegyzőkönyvben történik.
A járó betegellátás területén a higiénés szempontok szerinti munkavégzést és a higiénés feltételek meglétét ellenőriztük a higiénés szemléken. 


A higiénés ellenőrzések eredményeként a javító intézkedések valamennyi helyen megtörténtek, amelyet a visszaellenőrzések során regisztráltunk.
A higiénés ellenőrzéseket és a szakmai eljárások elkészítését az ápolási vezetővel együtt végeztük.

       Higiénés mintavételezés eredményei:
       4 mintavételezés történt, 23 minta
      A mintavétel eredménye : negatív
       
      Az előírásoknak megfelelően 3 mintavételi helyről Legionella baktériumra az ívóvízből mintavételezés történt. A Legionella  mindhárom helyről a határérték alatt volt.

Sterilizálási tevékenység: 
Sterilizáló gépek ellenőrzése: 
 A sterilizáló berendezések hatósági ellenőrzését rendeletnek megfelelően évente két   
 alkalommal  elvégeztük.
A sterilizáló napló vezetése naprakészen, megfelelően történik.
 Sterilizáló berendezések tesztpreparátumos ellenőrző vizsgálatok: az 1.sz.mellékletben

Oktatás:
Higiénés továbbképzés: 
1. A dolgozók részére higiénés oktatást tartottunk a COVID 19 aktuális  eljárásrendről, védőeszközök használatáról, kézfertőtlenítésről.
2. 20/2009.(VI.18) Eü.M.rendelet alapján az új dolgozó belépéskor higiénés oktatásban  
            részesül. Az oktatásról dokumentum  készül.
3. Takarítószemélyzet részére higiénés oktatás: A szakrendelő  takarítás folyamata, higiénés előírások betartása, fertőtlenítőszerek.

Takarítás: A szakorvosi rendelőintézet teljes körű takarítását szolgáltató dolgozói végzik. A takarítási folyamat oktatása és rendszeres ellenőrzése, majd ismételt oktatása megtörtént.
A Takarítói munkalapon a rögzíthető észrevételek lejegyzésére és azokra való visszajelzés megbeszélésére lehetőség biztosított.
A takarítás folyamatos ellenőrzését az intézetvezető főnővér és a közegészségügyi felügyelő végzi.

Hatósági ellenőrzés:  ÁSZ ellenőrzés , polgármesteri hivatal belsőellenőrzés 
                                     
DDD tevékenység : Rovar-és rágcsáló irtás :
A KEGLO-TOX vállalkozás által végzett tevékenység negyedévente kerül kivitelezésre.
A külső csapdák helyeit csapda térkép azonosítja.

Veszélyes hulladék gyűjtése és kezelése:
A veszélyes hulladék gyűjtése szelektíven történik. Szállítását a Zöld Zóna Kft. végzi, keddi és pénteki napokon.

Védőeszközök:
A betegellátás és a dolgozók biztonságát nyújtó munkavédelmi és védőeszközök rendelkezésre állnak.

Tiszta ruha ellátás:
A mosatást külső szolgáltatóval kötött szerződés szerint végeztetjük. 

Minőségbiztosítás

2021. augusztus 31-én az ÉMI-TÜV-SÜD által végzett 8. felügyeleti audit sikeresen lezajlott. Pozitívumként emelték ki a menedzsment elköteleződését az eszközbeszerzések tekintetében, a MIR dokumentációk kezelését, a laboratórium MIR dokumentációjában elért fejlődését, a dolgozóink átoltottságát és a COVID ellátás során tanúsított kiemelkedő kollektivitást. Eltérést nem találtak, figyelmetlenségnek betudható megállapításuk kettő volt, melyre vonatkozó helyesbítő tevékenységek határidőre megtörténtek.

Betegpanaszok

2021-ban összesen 43 betegpanasz érkezett intézményünkbe. A hosszú várakozási idő, az előjegyzés telefonos elérhetetlensége és a dolgozók hangneme tette ki az észrevételek jelentős részét.
A panaszokra minden esetben válaszadás, szükség szerint intézkedés történt. Több esetben kellett munkajogi lépéseket tennünk a „ visszaeső”-nek bizonyult kollégák esetében. Több esetben kellett viszont a rendkívül intoleránsan, időnként agresszívan viselkedő betegeket szóban, esetenként írásban figyelmeztetni az egészségügyben dolgozók jogainak tiszteletben tartására. 


Peres eljárások 

2021-ben egy (munkaügyi) peres eljárásunk volt, közalkalmazotti jogviszony munkáltató általi,  2021. januárban történő megszüntetés okán. Az elsőfokú ítélet szerint volt munkavállalónk keresetét a bíróság elutasította, mely 2022. februárban jogerőre emelkedett.

Gazdálkodás 
[bookmark: _Toc445414540][bookmark: _Toc478933647][bookmark: _Toc478933832][bookmark: _Toc478933888][bookmark: _Toc478976685][bookmark: _Toc503510883][bookmark: _Toc503511160][bookmark: _Toc503511305][bookmark: _Toc381031529][bookmark: _Toc413076354][bookmark: _Toc413076620][bookmark: _Toc413076642][bookmark: _Toc413076699][bookmark: _Toc413076764][bookmark: _Toc413076785][bookmark: _Toc413076930][bookmark: _Toc413142715](részletes adatok a 3. számú mellékletben)
Bevételek 
Bevételünk 2022-ben is alapvetően három fő pilléren nyugodott. Ezek közül a legjelentősebb részt a központi költségvetésből a Nemzeti Egészségbiztosítási Alapkezelőn keresztül, az intézményünk alapellátási díjai, szakellátási (járó és egynapos) teljesítménye alapján járó finanszírozás jelentette. Ezt egészítette ki a Fenntartó önkormányzat által nyújtott támogatás valamint a saját (egyéb) bevétel. Minden eddiginél nagyobb súllyal szerepel „bevételeink” között az előző évről áthozott (NEAK) pénzmaradvány.
Bevételeink összességében közel 28 %-al növekedtek 2020.évhez képest.
NEAK finanszírozásunk 25 %-al,  2 milliárd forintra nőtt. A növekedés egy része technikai volt (béremelések fedezetét a NEAK pántlikázott formában biztosította az intézményeknek), másrészt a 11 hónapon át tartó átlagfinanszírozás is kedvezően befolyásolta bevételeinket.
Előző évi (NEAK) pénzmaradványunk bő 73 millió forinttal haladta meg az előző évi adatot. 
Az önkormányzattól származó bevétel a korábbi évekhez hasonlóan a 30 millió forint értékű eszköztámogatásból és a bérkompenzációra továbbadott összegből tevődik össze.
Saját bevételeink közel 15 %-al nőttek, mely részben a pandémia miatti előző évi betegforgalom miatti alacsony bázissal indokolható.

[bookmark: __RefHeading___Toc413142716][bookmark: _Toc445414542][bookmark: _Toc478933649][bookmark: _Toc478933834][bookmark: _Toc478933890][bookmark: _Toc478976687][bookmark: _Toc503510885][bookmark: _Toc503511163][bookmark: _Toc503511308]Kiadásaink 
Kiadási oldalunk legnagyobb részét a személyi juttatás, egyéb „bérjellegű” költség, valamint a járulékok teszik ki. Ezek összességében a kiadásaink 75 %, NEAK bevételünk 77 %-ra rúgnak. Társintézményi összehasonlításban ezek átlagosnak tekinthető értékek.
Kiadásaink 25 %-al haladták meg az előző évi költségeinket

Érd Megyei Jogú Város Közgyűlésének Szociális és Egészségügyi Bizottsága 2018-ben hagyta jóvá az intézmény 2019-2023-ig szakmai tervét. Ennek a tárgyidőszakra vonatkozó teljesítéséről a 4. sz. mellékletben adunk összefoglalót. 

ÖSSZEFOGLALÓ 

A 2020. évben kitört pandémia rányomta bélyegét a 2021.évünkre is. A korlátok és korlátozások mellett azonban jónéhány COVID serkentette innováció (telemedicina, EESZT elterjedése stb) egyértelműen pozitív irányba mozdította el az alap – és szakellátást.
Intézményünk minden szinten próbált megfelelni a COVID elleni védekezéssel kapcsolatos hatósági és lakossági elvárásoknak (automata triázsolás, dolgozói kirendelések Szent Imre kórházba,védőoltások, antitest mérés stb). 
Óriási megtiszteltetés, hogy Érd MJV Közgyűlése 2021. augusztusában intézményünknek adta át az Érd Egészségügyéért Díjat! 
Eredményeik mellett azonban nem szabad megfeledkeznünk az előttünk álló legfőbb kihívásról sem: intézményünk korfája (különösen az orvosok esetében) különösen aggasztó, néhány szakma esetében a fiatal utánpótlás megoldhatatlan tűnik.
Helyi szinten igyekszünk mindent megtenni ennek a hatásnak a semlegesítésére, de néhány különösen nagyforgalmú szakma (pl.: sebészet) esetében vélhetően már a közeljövőben ellátási nehézségekkel fogunk küzdeni.

Érd, 2022. március 22.

						Bárány Zsolt 
						főigazgató 

· 1 sz. melléklet – Dr. Romics László Egészségügyi Intézmény óraszámai 

· 2 sz. melléklet – A Dr. Romics László Egészségügyi Intézmény 2021. évi betegforgalmi adatai 

· 3. sz. melléklet – A Dr. Romics László Egészségügyi Intézmény 2021. évi bevételei és kiadásai

· 4. sz. melléklet – Jelentés a stratégiai terv végrehajtásáról 

